kardosdrur/scandi-wiki huggingface dataset:
Jens Stougaard

Jens Stougaard (født 8. september 1953, Lindum) er en dansk molekylærgenetiker, professor og forhenværende direktør for Grundforskningsfondens Center for Kulhydratgenkendelse og Signalering (oprettet 2007) under Danmarks Grundforskningsfond.

Uddannelse og karriere 
Stougaard læste Den Kongelige Veterinær- og Landbohøjskole 1975-1979, hvor han blev cand.scient.. Han læste herefter en Ph.D. på AFRC-Unit of Nitrogen Fixation ved i University of Sussex, Storbritannien, som han færdiggjorde i 1983. Han blev ansat som postdoc på Aarhus Universitet. Undervejs var han på på Johns Innes Centre for Plant Science Research under Sainsbury Laboratory i England.

Han blev adjunkt på Aarhus Universitet i 1990, og herefter lektor i 1994. I 2006 blev han udnævnt til professor på biologisk institut samme sted.

I perioden 2003-2006 var han chefredaktør på tidsskriftet Molecular Plant-Microbe Interactions.

Han har udgivet over 100 videnskabelige artikler, heraf 10 i de anerkendte tidsskrifter Science og Nature, og han er blandt verdens 1% mest citerede forskere inden for forskingsområdet Plant & Animal Science og har et h-index over 60.

Hæder 
Priser
2012: ERC Advanced Grant
2016: Villum Kann Rasmussens Årslegat, Villum Fonden
2016: Ridder af Dannebrog
2019: ERC Advanced Grant

Medlemskaber af videnskabsakademier
2005: European Molecular Biology Organization
2014: Akademiet for Tekniske Videnskaber
2016: Academia Europaea
American Phytopathological Society
International Society for Molecular Plant-Microbe Interactions
Scandinaviam Plant Physiology Society

Referencer 

Alumni fra Aarhus Universitet
Professorer fra Aarhus Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Riddere af Dannebrog
Maurizio Micheli

Maurizio Micheli (født 3. februar 1947) er en italiensk skuespiller, og forfatter. Han er mest kendt for filmen Allegro non troppo fra 1976.

Film 

 Allegro Non Troppo (1976)
 Café Express (1980)
 Mani di fata (1982)
 Heads I Win, Tails You Lose (1982)
 I Am an ESP (1985) 
 Il commissario Lo Gatto (1987)
 Roba da ricchi (1987)
 Rimini Rimini (1987) 
 Rimini Rimini - Un anno dopo (1988) 
 Cucciolo (1998)
 Commediasexi (2006)
 Valzer (2007)
 The Cézanne Affair (2009) 
 Pinocchio (2012)
 Women Drive Me Crazy (2013)
 Quo Vado? (2016)

Referencer

Eksterne henvisninger 
 
 Maurizio Micheli's website 

Skuespillere fra Italien
Filminstruktører fra Italien
Teaterinstruktører
Manuskriptforfattere fra Italien
Ceilometer

Ceilometer er et måleinstrument som bruges til måle hvor højt over jordoverfladen undersiden af et skydække befinder sig. Målingen kan ske på flere måder. Et optisk ceilometer belyser skyen med et spotlys, hvorefter man måler vinklen til lyspletten fra flere steder på jordoverfladen og beregner højden ved hjælp af triangulering. Et laserceilometer udsender pulser af laserlys. Når laserlyset rammer aerosoler i en sky vil det blive udsat for mie-spredning og noget sendes tilbage i den retning det kom fra. Det detekteres af ceilometeret som måler tiden der tager for lyset at komme tilbage, og derudfra beregner højden når vinklen er kendt. Et laserceilometer kaldes også lidarceilometer da afstandsmålingen sker med atmosfærisk lidar.

Den danske meteorolog Poul la Cour byggede det første kendte ceilometer i 1871 og skrev om det i Tidsskrift for Physik og Chemi.

Referencer 

Måleinstrumenter
Meteorologi
City of Wax

City of Wax er en kort amerikansk dokumentarfilm fra 1934, produceret af Horace og Stacy Woodard.
Filmen handler om en bis liv og er fortalt af Gayne Whitman.
Filmen vandt en Oscar for bedste kortfilm (Nyhed) i 1935.

Referencer

Eksterne henvisninger 
 

Amerikanske film fra 1934
Dokumentarfilm fra USA
Oscar for bedste kortfilm
Kortfilm fra USA
Engelsksprogede film
Horace Woodard

Horace Woodard (født 18. august 1904, død 20. april 1973) var en amerikansk filmproducer og filmfotograf der lavede kortfilm.
Han vandt en Oscar for bedste kortfilm (Nyhed), sammen med sin bror Stacy Woodard, for filmen City of Wax.

Referencer

Eksterne henvisninger 
 

Filmproducere fra USA
Filmfotografer fra USA
Personer fra Salt Lake City
Stacy Woodard

Stacy Woodard (født 11. juni 1902, død 27. januar 1942) var en amerikansk filmproducer og filmfotograf der lavede kortfilm.
Han vandt en Oscar for bedste kortfilm (Nyhed), sammen med sin bror Horace Woodard, for filmen City of Wax.

Referencer

Eksterne henvisninger 
 

Filmproducere fra USA
Filmfotografer fra USA
Personer fra Salt Lake City
Clarence Thomas

Clarence Thomas (født 23. juni 1948 i Pin Point, Chatham County, Georgia) er en amerikansk advokat og medlem af USAs Højesteret. Han er den anden afroamerikaner, der sidder som medlem af højesteret. Han blev dommer ved højesteret den 23. oktober 1991 efter at være blevet nomineret af præsident George H. W. Bush.

Baggrund 
Clarence Thomas blev født i 1948 i Pin Point, Georgia , et lille, overvejende sort samfund nær Savannah grundlagt af frigivne slaver efter den amerikanske borgerkrig. Han var den anden af tre børn født af MC Thomas, en gårdarbejder, og Leola Williams, en husarbejder.

Kontroverser 
I 2023 bragte nyhedsmediet ProPublica en række afsløringer, der viste, at Clarence Thomas havde modtaget store gaver og fordele fra indflydelsesrige personer, herunder luksusrejser. Afsløringerne har afløst kritik og en række personer har i offentligheden opfordret til at Clarence Thomas trak sig fra sit embede.

Referencer 

Højesteretsdommere fra USA
Jurister fra USA
Amerikanere i 1900-tallet
Va' Den Grön Så Får Du En Ny

Va' Den Grön Så Får Du En Ny er en sang af Eddie Meduza.  Sangen kan findes på albummet Garagetaper fra 1980. 

På albummet Värsting Hits fra 1998 er der en ny indspilning af denne sang, under navnet "Termosen".

I Aftonbladet blev "Va' Den Grön Så Får Du En Ny" kåret til Eddie Meduzas tiende bedste sang. I en uofficiel afstemning fra sommeren 2002 om Eddie Meduzas 100 bedste sange endte "Va' Den Grön Så Får Du En Ny" på treogtyvede plads.

Tekst 
Teksten handler om sangens hovedperson har købt en rød termokande i en butik i Målilla i Småland. Desværre ødelægges termosen, når han begynder at bruge den. Han ringer til "Hakan" (den samme "Hakan", som sangen "Hakan" handler om), der ejer butikken, hvor han købte termokanden. Han spørger "Hakan", om der er en garanti for termokande hos ham. "Hakan" svarer at den findes, hvis den var grøn. Han siger derefter, at det var det, hvorfra han får to nye grønne termokande.

Musikvideo 
I dokumentaren Eleganten Från Vidderna - Filmen Om Eddie Meduza kan du se et klip af en tidligere uudgivet musikvideo med Errol Norstedt og hans ven Jan-Åke Fröidh. I musikvideoen spiller Fröidh en bartender, for hvilken Norstedt fortæller historien.

Referencer

Eksterne henvisninger 

 Eddies Himmel på Luftkaffe.se, hentet d. 5 februar 2021

Sange fra 1980
Eddie Meduza-sange
Sange fra Sverige
Men in Black (film fra 1934)

Men in Black er en kort amerikansk komediefilm fra 1934, instrueret af Raymond McCarey og produceret af Jules White.
Filmen havde det amerikanske slapstick-komedietrio The Three Stooges i hovedrollen.
Det er den tredje film i serien udgivet af Columbia Pictures med komikerne i hovedrollen. De lavede 190 kortfilm for studiet mellem 1934 og 1959.

Filmen var nomineret til en Oscar for bedste kortfilm (komedie) i 1935.

Referencer

Eksterne henvisninger 
 

Amerikanske film fra 1934
Komediefilm fra USA
Kortfilm fra USA
Engelsksprogede film
Sort-hvide film fra USA
Stephen Breyer

Stephen Gerald Breyer (født 15. august 1938) er en amerikansk advokat, jurist, og juridisk lærd, der er tidligere medlem af Højesteret i USA. Han blev nomineret af præsident Bill Clinton den 17. maj 1994 og har tjent fra 3. august 1994 til 30. juni 2022.

Tidlige liv 
Breyer blev født 15. august 1938 I San Francisco, Californien,, som søn af Anne A. (født Roberts) og Irving Gerald Breyer, og opvokset i en middelklasse jødiske familie.

Referencer 

Højesteretsdommere fra USA
Jurister fra USA
Amerikanere i 1900-tallet
Jules White

Jules White (født Julius Weiss 17. september 1900, død 30. april 1985) var en ungarsk-født amerikansk filminstruktør og filmproducer, der er bedst kendt for sine komediefilm med The Three Stooges.
Han var nomineret til en Oscar for bedste kortfilm fire gange.

Referencer

Eksterne henvisninger 
 

Filmproducere fra USA
Filminstruktører fra USA
What, No Men!

What, No Men! er en kort amerikansk komediefilm fra 1934, instrueret af Ralph Staub.
Filem havde El Brendel, Wini Shaw og Phil Regan i hovedrollerne.
Den blev filmet i Technicolor.

Filmen handler om en gasselskabsrepræsentant og en politimand. der bliver kidnappet af gale forskere og ført til en indisk stamme kun bestående af kvinder. Forskerne ønsker at undersøge mænds reaktioner og opførsel der.

Filmen var nomineret til en Oscar for bedste kortfilm (komedie) i 1935.

Referencer

Eksterne henvisninger 
 

Amerikanske film fra 1934
Komediefilm fra USA
Kortfilm fra USA
Engelsksprogede film
Bosom Friends

Bosom Friends er en kort amerikansk dokumentarfilm fra 1934, produceret af E. W. Hammons.
Filem havde James F. Clemenger som fortæller.

Filmen var nomineret til en Oscar for bedste kortfilm (nyhed) i 1935.
Filmen blev bevaret af Academy Film Archive i forbindelse med UCLA Film and Television Archive i 2013.

Referencer

Eksterne henvisninger 
 

Amerikanske film fra 1934
Komediefilm fra USA
Kortfilm fra USA
Engelsksprogede film
Strikes and Spares

Strikes and Spares er en kort amerikansk sportsfilm fra 1934, instrueret af Felix E. Feist og produceret af Pete Smith.
I filmen viser den professionelle bowlingspiller, Andy Varipapa hvordan man bowler, og han viser derefter en række trickskud.

Filmen var nomineret til en Oscar for bedste kortfilm (Nyhed) i 1935.

Referencer

Eksterne henvisninger 
 

Amerikanske film fra 1934
Kortfilm fra USA
Engelsksprogede film
Sort-hvide film fra USA
Termoelement

Et termoelement er et simpelt elektrisk kredsløb, der bruges til at måle temperaturer vha. den termoelektriske effekt.

Termoelementet består grundlæggende af to ledninger med forskellige Seebeck-koefficienter  og . I den ene ende er ledningerne i kontakt, hvor temperaturen  ønskes målt. I den anden ende er der en anden temperatur  som reference; her kan et voltmeter tilsluttes. Pga. af de forskellige Seebeck-koefficienter opstår en elektrisk spænding, som kan måles i voltmetret. Spændingen  er givet ved:

hvor ændringen i spænding pr. temperatur altså er givet ved:

Spændingen kan altså bruges til at finde den ukendte temperatur.

Kildehenvisninger 

Elektroniske måleinstrumenter
Laboratorieudstyr
Nationalparker i Slovakiet

Der er ni nationalparker i Slovakiet:

Kilder og henvisninger 

 National Parks på slovakia.com

 
Slovakiets geografi
Skildpadden og haren (film)

Skildpadden og haren  (originaltitel The Tortoise and the Hare) er en amerikansk animeret kortfilm fra 1935, instrueret af Wilfred Jackson og produceret af Walt Disney.
Man mener at tegnefilmen var en af inspirationerne til Snurre Snup, der første gang blev vist i 1940.
Filmen er baseret på fablen af samme navn.

Filmen vandt en Oscar for bedste korte animationsfilm i 1935.

Referencer

Eksterne henvisninger 
 

Amerikanske film fra 1934
Kortfilm fra USA
Tegnefilm fra USA
Oscar for bedste korte animationsfilm
Engelsksprogede film
Franciska Clausens Plads

Franciska Clausens Plads er en plads i Carlsberg Byen i København. Den er opkaldt efter den danske maler Franciska Clausen. Pladsen ligger mellem Pasteursvej og Europaskolens udearealer.

Bygninger 
 Mineralvandsfabrikken
 Pasteurs Tårn
 Mineralvandshuset
 Kedelhallen
 Bønecke Hus
 Europaskolen
 Den snoede skorsten

Eksterne henvsininger

 Om Franciska Clausens Plads hos Hovedstadshistorie.dk

Carlsberg Byen
Torve og pladser i København
Birger Lindberg Møller

Birger Lindberg Møller R.¹ (født 17. november 1946) er en dansk plantebiolog og professor på og centerleder for Center for Syntetisk Biologi på Det Natur- og Biovidenskabelige Fakultet på Københavns Universitet. Han forsker i planters biokemi og syntetisk biologi.

Uddannelse og karriere 
Møller blev uddannet i biokemi på Københavns Universitet i 1972, og læste herefter en ph.d. i organisk kemi og biokemi samme sted, som han færdiggjorde i 1975. Han blev dr.scient. i 1984 med en disputats om planters fotosyntese.

Han havde en række ansættelser med fondsmidler på Den Kgl. Veterinær- og Landbohøjskole, University of California og Carlsberg Laboratorium i perioden 1972-1984. Hos Carlsberg var han Niels Bohr Fellow under Videnskabernes Selskab. Han blev forskningsprofessor på Institut for Plantefysiologi, Den Kgl. Veterinær- og Landbohøjskole i 1984, og i 1990 udnævnt som professor i plantebiokemi samme sted. Fra 1998-2007 var han leder af Center for Molekylær Plantefysiologi (finansieret af Danmarks Grundforskningsfond) ved Den Kgl. Veterinær- og Landbohøjskole, der i dag er lagt ind under Københavns Universitet.

I 2014-2015 var han direktør for Carlsberg Laboratorium.

Møller er aktivt involveret i samarbejde med og vejledning af do-it-yourself communities og deltager i debatter om muligheder, risici og etik i forbindelse med syntetisk biologi. Han er valgt medlem af Det Kongelige Danske Videnskabsakademi og medlem af International Human Rights Network of Academic and Scholarly Societies, Washington. I 2007 blev han tildelt VILLUM Kann Rasmussens forskningspris, den største danske forskningspris (350.000 euro). I 2013 modtog han et ERC Advanced Grant og i 2015 et ERC PoC Grant. Hans nuværende forskningsgruppe er finansieret af bevillinger fra Novo Nordisk Fonden og fra Carlsbergfondet.

Han har udgivet over 400 videnskabelige artikler og har et h-index på 72 i følge Web of Science.

Hæder 
Priser
1994: Carlsberg Forskerprisen
1994: Direktør Ib Henriksens Forskerpris
1995: Ridder af Dannebrog
2003: SPPS formidlingspris
2004: Fremtidsprisen, Akademiet for Fremtidsforskning
2007: Villum Kann Rasmussens Årslegat, Villum Fonden
2009: Æresdoktor, Umeå Universitet
2013: Æresprofessor University of Queensland
2014: Ridder af Dannebrog af første grad

Videnskabsakademier
Videnskabernes Selskab
Danmarks Naturvidenskabelige Akademi
Akademiet for de Tekniske Videnskaber

Referencer 

Alumni fra Københavns Universitet
Professorer fra Københavns Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Medlemmer af Videnskabernes Selskab
Medlemmer af Akademiet for de Tekniske Videnskaber
Riddere af Dannebrog
Veľká Fatra Nationalpark

Veľká Fatra Nationalpark ( (Store Fatra)) er en nationalpark i Slovakiet. Det meste af det 40.371 hektar store område ligger i den sydlige del af Žilina-regionen og en lille del i den nordlige del af Banská Bystrica-regionen. Nationalparken og dens beskyttelseszone udgør det meste af bjergkæden Veľká Fatra (Store Fatra ), som tilhører de ydre Vestlige Karpater.

Nationalparken blev oprettet den 1. april 2002 som en opgradering af det beskyttede landskabsområde ( ) med samme navn, der blev oprettet i 1972 for at beskytte en bjergkæde med en høj procentdel af velbevarede karpatiske skove hvor europæisk bøg dækker 90% af arealet i kombination med højderygskvæggræsgange, der går tilbage til den 15. - 17. århundrede, - til tiderne for vlachernes kolonisering. Stedligt er der også hjemsted for skovfyr, og i Harmanecdalen ligger den rigeste taksskov i Central- og sandsynligvis hele Europa. Nationalpark Veľká Fatra er også et vigtigt reservoir med ferskvand takket være den store nedbør og lav fordampning i området. Bjergrunden i området er af granit som kun når overfladen kun få steder. Mere almindeligt er forskellige kamme og toppe med lag af kalksten og dolomit Der er også mange karstformationer, som huler og grotter, hvor Harmanecká jaskyňa er den eneste, der er åben for offentligheden.

Forskellige klipper og jordarter, skaber et varieret terræn med høje enge og græsgange, skarpe klipper og dybe dale med en ekstrem rig flora og fauna . Alle arter af store centraleuropæiske rovdyr lever rigeligt der: brun bjørn, grå ulv og europæisk los .

Området er populært blandt turister, hovedsagelig vandrere og vandrere, da der er ret få feriesteder uden for nationalparken. Byen Vlkolínec der er UNESCOs verdensarv har velbevarede bjælkehytter og ligger i nærheden.

Små beskyttede områder 
Fra februar 2007 var der en række små beskyttede områder inden for Nationalpark Veľká Fatra og dets bufferzone:

Kilder og henvisninger 

 Officielt websted på slovakisk]
 Veľká Fatra National Park i Slovakiet. Rejse

Nationalparker i Slovakiet
Vlkolínec

Vlkolínec er en landsby med 35 indbyggere indenfor bygrænsen til Rutžomberok i Slovakiet. Landsbyen som består af 45 beboede træhuse fra 1800-tallet blev i 1993 opført på UNESCOs liste over verdens kulturarv.

Landsbyens navn antages at være afledt af «vlk» som er det slovakiske ord for ulv.

Geografi 
Landsbyen ligger i en højde på 700-800 meter over havet i bjergområdet Store Fatra i den nordlige del af Karpatene.

Historie 
Stedet nævnes i kendte skriftlige kilder første gang i 1376 . I 1469 nævnes fem gadenavne i byen. Wolf-gruberne (ulvegruberne) blev åbnet i 1630 . Mariakirken er fra 1775, men klokketårnet blev bygget fem år tidligere, i 1770 .

Landsbyen blev delvis ødelagt i 1944 som følge af krighandlinger under den anden verdenskrig. Nutidens bygninger skriver sig hovedsagelig fra 1800-tallet.

UNESCOs begrundelse 
UNESCO peger på at Vlkolínec som ligger centralt i Slovakiet, er en specielt godt bevaret bosættelse bestående af 45 huse opført i et mønster som er karakteristisk for landsbyer i Centraleuropa. Den er regionens mest fuldstændige samling af traditionelle tømmerhuse, som de ofte er bygget i bjergene.

Galleri

Referencer 

 Information over Vlkolínec med billeder

Verdensarvsområder i Slovakiet
Samuel Alito

Samuel Anthony Alito Jr. (født 1. april 1950) er en dommer i Højesteret i USA. Han blev nomineret af præsident George W. Bush den 31. oktober 2005 og har tjent, som dommer, siden 31. januar 2006.

Privatliv 
Siden 1985 har Alito været gift med Martha-Ann Alito (født Bomgardner), en gang bibliotekar, der mødte Alito under sine mange ture til biblioteket som advokat; hun har familierødder i Oklahoma. De har to voksne børn, Philip og Laura.

Referencer

Eksterne henvisninger 

Højesteretsdommere fra USA
Advokater fra USA
Personer fra Trenton (New Jersey)
Mikkjal Thomassen

Mikkjal Thomassen (født 12. januar 1976) er en færøsk fodboldtræner og tidligere spiller, som spillede 13 landskampe for . Han har blandt andet spillet for de færøske klubber B36 Tórshavn, HB Tórshavn og EB/Streymur.

Hans sidste landskamp var en kvalifkationskamp til VM i fodbold 2010 på hjemmebane mod Østrig den 11. august 2008. Han blev skiftet ud efter 37 minutter på grund af skade. Holdet spillede uafgjort 1–1.

Trænerkarriere 
Thomassen var træner for HB Tórshavn's kvindehold i Færøernes bedste række for kvinder i 1995. Holdet vandt det færøske mesterskab den sæson. Fra 2009 til 2013 var han træner for B36 Tórshavn. Klubben vandt det færøske mesterskab i 2014 med Mikkjal Thomassen og John Petersen som trænere.

Thomassen har været træner for KÍ Klaksvík i Færøernes bedste række siden 2015. I denne periode har han vundet det færøske mesterskab med klubben i 2019. Klubben blev nummer to i 2016, 2017. I 2016 vandt han Færøernes pokalturnering med KÍ. I 2020 vandt KÍ Færøernes Super Cup for første gang.

Den 24. september 2020 under ledelse af Mikkjal Thomassen, blev KÍ den første færøske klub, der klarede at komme til play-offs i Europa League, da holdet vandt 6-1 på Tórsvøllur i Tórshavn mod de georgiske mestre Dinamo Tbilisi. Det var også den største sejr en færøsk klub havde opnået i en europæisk fodboldturnering.

Referencer 

Fodboldtrænere fra Færøerne
Fodboldspillere fra B36
Veľká Fatra

Veľká Fatra (også kaldt Store Fatra) er en bjergkæde i Vestkarpaterne i Slovakiet. Veľká Fatra ligger sydvest for de mere kendte Malá Fatra, og er, til trods for navnet, lavere end dem og ikke så præget af turisme.

Geologi 
I det geomorfologiske system er Veľká Fatra en del af Fatra-Tatraområdet. Bjergene ligger ved byerne Rutžomberok, Harmanec, Turčianske Teplice og Martin. Turiecbekkenet og Malá Fatra ligger nordvest for bjergkæden og Nedre Tatra øst for den. Bjergene kan inddeles i syv dele: Šípska Fatra, Šiprúň, Lysec, Hôľna Fatra, Revúcke podolie, Zvolen og Bralná Fatra.

Det højeste bjerg er Ostredok på 1.592 moh. Andre toppe af betydning i den højeste del, Hôľna Fatra, er Krížna på 1.574,3 m og Ploská på 1.532,1 m, hvor hovedryggen deler sig i to. Den vestlige Turiecryggen (Turčiansky hrebeň) inkluderer f.eks. Borišov på 1.509,5 moh. Den østlige Liptovryggen (Liptovský hrebeň) omfatter eksempelvis Rakytov (1.567 moh.). I Bralná Fatra er Tlstá (1.373,3 moh) og Ostrá (1.247 moh.) høje toppe. Zvolen-massivet (1.402,5 moh.) forbinder Veľká Fatra med Lavet Tatra. Nogle af de største skisteder i Slovakiet, Skipark Rutžomberok og Donovaly, ligger nedenfor den. Det findes flere andre turist- og skisteder i bjergene .

En betydelig del af bjergkæden er bygget op af forskellige bjergarter fra mesozoikum. Den centrale del og hovedryggen består af skifer og bjergtoppene her har en afrundet form. Den sydlige og sydvestlige del består af kalksten og dolomit som har dannet skrænter og fald. Bjergkammene er sædvanligvis delt af canyon-lignede dale. De vigtigste af disse er Gaderdalen (Gaderská dolina) og Blatnicadalen (Blatnická dolina). Den længste dal er Ľubochnianska dolina på 25 kilometer. Der findes mange karstformationer i det sydlige område, og grotten Harmanecká jaskyňa er en af de mest kendte i Slovakiet.

Natur 
Næsten 90% af området er dækket af bøge- og ædelgranskov. Nogen steder er disse erstattet af granplantager og noget fyr. Harmanec-området har den tætteste forekomst af taks i Europa. Den oprindelige trægrænse blev sænket under den valakiske kolonisering, og som et resultat af det findes der mange områder i højden hvor kreaturer græsser om sommeren.

Størstedelen af området blev sat under beskyttelse i 1973 (Veľká Fatra landskabsværnområde), og de mest værdifulde dele er indlemmet i Veľká Fatra Nationalpark (oprettet 2002). Ruinerne af borgene Blatnický hrad og Sklabinský hrad findes i området. I området ligger også landsbyerne Vlkolínec (verdensarvssted), Liptovské Revúce, Ľubochňa og spabyen Turčianske Teplice her.

Udsigtpunkter 

 Rakytov (1.567 m)
 Krížna (1.574 m) - den bedste udsigt over de sydlige bjerge - Kremnické vrchy, Poľana, Vtáčnik
 Tlstá (1.208 m) - udsigt over Turiecbækkenet

Kilder og henvisninger 

Karpaterne
Bjerge og bakker i Slovakiet